《泊吴江寄僧》
宋代·孙大雅

松陵桥畔太湖前，斜日青枫系客船。
引颈数看花鸭乱，含情深客白鸥贤。
千镫庾岭传无尽，一宿曹溪觉有缘。
稍待月明风细细，卧吹箫管学坡仙。

作者简介：孙大雅，无锡（今属江苏）人。近子。高宗绍兴三年（一一三三）为右迪功郎（《建炎以来系年要录》卷六八）。八年，详定一司敕令所删定官（《宋会要辑稿》职官六三之一三）。二十九年，通判越州（《鸿庆居士集》卷三一《送删定侄倅越序》）三十二年提，举江南东路常平茶盐（《建炎以来系年要录》卷一九六）。孝宗乾道元年（一一六五），知秀州。